Ice Breaker
Websted:	www.mattdm.org/icebreaker

Dette lille gratis spil kræver ikke den store strategiske tankegang. Alt, der skal til, er en pause i dagens pligter og gerne med familiens mindste på skødet.

Når spillet er installeret, åbner det automatisk første gang. Næste gang kan du finde det via Start-menuen under Programmer. Vælg Icebreaker og igen Icebreaker.

Nu ser du spillepladen på skærmen. Klik med musen, og spillet begynder. Det gælder om at afspærre vejen for pingvinerne. Klik inde i det hvide felt et par rækker fra kanten, mens pingvinerne er langt til højre, og du ser en linje udvide sig op og ned. Området til venstre for linie forsvinder. Pingvinerne må ikke ramme en linie, der er ved at udvide sig. Hvis det sker, så er spillet slut.
I nederste højre hjørne, kan du klikke på MENU. Så kan du vælge imellem:

NEW GAME:	
Start et nyt spil
OPTIONS:	
Slå lyd og autopause til (pause, hvis musen forlader spillepladen)
HIGH SCORES:	
Se liste over tidligere resultater
HELP:	
Læs om, hvordan spillet fungerer
QUIT:	
Afslutter spillet